Aalborgs Stifts Adresseavis, 1825-08-25
Messager frangais du Nord indeholder en interressant Artikel, meddeelt af en reisende Franskmand, om vor Hovedstad. Enkelte Træk meddeles deraf: "Videnskaberne dyrkes her med meget Held. Der gives endogsaa Personer, som paastaae, her findes et Universitet, men jeg veed ikke, om Man skal troe det, og det af tvende Grunde. For det Første har nemlig Leietjeneren i det Hotel, hvor jeg logerer, en for sin Stand meget dannet Mand, forsikkret mig, at han aldrig har hørt tale derom; og for det Andet har jeg nyligen læst i engelske Blade, at der hverken i Wien, eller i Kjøbenhavn, eller i Stockholm, findes noget Universitæt. Da Englænderne vide saa god Beskeed om Alt, mener jeg at kunne fæste Lid til denne Paastand. Jeg har ellers raadspurgt Hübners Geographie, og den taler rigtig nok om et Universitet i Kjøbenhavn, men da Bogen er saa gammel, kan der være Meget forandret siden den Tid, og i Betragtning af, at det er en engelsk Journal, som nægter Tilværelsen af et Universitet i denne Stad, vilde jeg nok vove en Gisning, denne nemlig, at Engelskmæn denne, da de 1807 bombarderede Kjøbenhavn, kunne have bortført Universitætet, ligesom de bortførte Flaaden. Men det er kun en ligefrem Gisning. - Jeg har ogsaa spurgt Leietjeneren, hvilke de berømteste Skribentere monne være i dette Land, eftersom jeg havde ifinde at gjøre dem min Opvartning. Man tænke sig min Forhauselse, da han svarte mig, at det var en lærd Skræder, som er Noget ved Hoffet, og som, ganske allene, sysselsatte det hele Publikum. Endnu har jeg ikke havt den Fornøielse, at see denne overordentlige Mand. - Her findes kun eet eneste Theater, nemlig det Kongelige, hvorpaa Man opfører Tragedier, der stundom ere ret muntre, Commedier, som lokke Taarer af Øinene, Dramer, som hverken gjøre Hvit eller Hvat, Operaer, som ere behagelige at see, og Balletter, der tiltrække ved deres Musik. Tilforn havde Theatret den Jndskrift: "Ei blot til Lyst!" men da det syntes, som Man kunde lægge til: "ogsaa til Kjedsomhed." valgte Man den latinske Jndskrift: "Castigat ridende mores!" det vil sige, "at Man forbedrer Sæderne ved at lee." Man forsikkrer, at Man fra den Tid af, ikke leer mere i Skuespillet. Mærkeligt er det, at Byens Oplysning begynder og endeer med Skuespilsaisonen. Nu er der contraheret med engelske Entrepreneurer om Gasoplysning. Saasnart denne Contrakt træder i Kraft, skulle Natvægterne, som, naar de ikke sove, vaage over den natlige Sikkerhed og synge, hvad Klokken er slagen, fratræde deres Post, siger Man; men i hvad Virksomhed de saa skulle sættes, derom yttrer Man sig forskjelligt. Nogle paastaae, at de ere bestemte til, med deres Stemmer at fylde de store Kirker, som have smaae Orgelværker; Andre, at de skulle være som et Slags titulaire Nattraader, og at de skulle bære Nathuer, for at kunne kjendes fra andre Raader. - Mandfolkene i dette Land ere i Almindelighed høie og velvoxne; Fruentimmerne have nydelige smaae Figurer, en rank, velskabt Taille, en behagelig Tournure, en ualmindelig Dannelse; de ere livlige og aandrige i deres Underholdning, og der er ingen By, hvor Fruentimmerne have mindet mig saa levende om Pariserinderne, som i Kjøbenhavn. De gifte Damer have Ord for, at besidde en prøvet Dyd. Derimod ere de Ugifte ikke saa tilbageholdne, som f. Ex. i Paris. Man har her opfundet et ypperligt Middel til at nærme sig dem, nemlig Løfter, idet Man lover at ægte Den og Den, snarest muligt, inden 4, 10, 20 Aar, efter Omstændighederne &c. I Adresseavisen læses følgende originale Annonce: "De Herrer, som i denne Sommer ønske deres Hunde klippede, beder jeg, vilde være af den Godhed at henvende dem til mig selv, boende i Smedensgang 124, 3die Sal; Jndgangen er fra Viingaardstrædet. Det har forhen været anviist fra Møntergaden No. 51, i Kjælderen, men formedelst Konens ubetænksomme Udtryk er det tredie Gang at jeg lader det advertere fra mig selv, da hun svarede mig, at de vare Haandværksfolk, og Folk kunde let troe, at de holdt Svende til saadant et Arbeid. Da jeg ikke finder Haandteringen ulovlig, har jeg herved undertegnet mit Navn. Mit eneste Ønske skal stedse være at vinde Folks gunstige bifald. P. S. Haarop.